《题清江常宰道院》
宋代·王炎

古人牧民如赤子，今人临民用笞箠。
孰知官府本无事，独恨庸人扰之耳。
临邛有客腰铜章，三年为吏先慈祥。
老农共说长官好，桑柘阴中民小康。
公庭閒暇雁鹜散，燕坐胡床清昼长。
拨烦何自文书省，治道由来贵清静。
不须柱下五千言，洙泗六经无猛政。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。